**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 11**

**На 21 октомври 2016 г. се проведе заседание на Районна избирателна комисия Ямбол при следния**

**Д н е в е н р е д:**

1. Проект на Решение относно определяне броя на ПСИК на територията на Тридесет и първи район – Ямбол по общини, определяне на числения им състав и формиране и утвърждаване на единните им номера за произвеждане на изборите зе президент и вицепрезидент на републиката и национален референдум, насрочени за 6 ноември 2016 г.

*Докладва:Ани Канева*

2. Проект на Решение относно упълномощаване на членове на РИК – Ямбол за приемане на бюлетините при произвеждане на изборите за президент и вицепрезидент на републиката.

*Докладва: Екатерина Янева*

3.Входяща поща

*Докладват: Георги Бодуров*

*Драгомир Димитров*

4. Разни.

ПРИСЪСТВАХА: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева, Елена Иванова и Златка Делчева.

ОТСЪСТВА: Станимир Кескинов

Заседанието бе открито в 14,00 ч. и председателствано от Екатерина Янева-председател на комисията.

ПРЕДСЕДАТЕЛЯТ ЕКАТЕРИНА ЯНЕВА: Уважаеми колеги, в залата присъстват 12 членове на комисията. Откривам днешното заседание. За преброител при отчитане на поименното гласуване предлагам Ани Канева, а да протоколира днешното заседание Златка Делчева. Който е съгласен с така направеното предложение, моля да гласува.

Гласували: **За** –12 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева, Елена Иванова и Златка Делчева.

ПРОТИВ – няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, днес и петте общини на територията на изборния район са ни представили информация за броя на подадените заявления по чл.37 от ИК. С оглед на това съобразно Решение №3795-ПВР/НР от 18.10.2016г. на ЦИК, следва да определим броя на секциите за гласуване с подвижна избирателна кутия. Същевременно съобразно Решение №3524-ПВР/НР/ от 16.09.2016г. на ЦИК следва да формираме и утвърдим единните им номера. Същевременно по електронна поща ни е В тази връзка ви предлагам задседанието ни да протече при следният дневен ред: точка първа разглеждане на проект на Решение за определяне броя на подвижните секционни избирателни комисии на територията на Тридесет и първи район-Ямбол по общини, определяне на числения им състав и формиране и утвърждаване на единните им номера за произвеждане на изборите за президент и вицепрезидент на републиката и за национален референдум, насрочени на 6 ноември 2016 г.; точка втора разглеждане на проект на Решение относно упълномощаване на членове на РИК – Ямбол за приемане на бюлетините при произвеждане на изборите за президент и вицепрезидент на републиката, тока трета Доклад по входяща поща и точка четвърта Разни.

Имате ли предложения и допълнения към предложения дневен ред? Няма предложения. Който е съгласен с така предложения дневен ред, моля да гласува.

Ани Канева: В залата присъстват 12 членове на РИК.

ГЛАСУВАЛИ: За – 12: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева, Елена Иванова и Златка Делчева.

Против: няма

ПРЕДСЕДАТЕЛЯТ ЕКАТЕРИНА ЯНЕВА: Давам думата на Ани Канева да докладва проекта на решението по точка първа от дневния ред

АНИ КАНЕВА: Колеги предвид представената ни информация, съгласно постъпилите писма от Общините Ямбол, Тунджа, Елхово, Болярово и Стралджа, заведени във входящия регистър на РИК, съответно под №№ 37, 39, 40, 41 и 42 от 21.10.2016г., съдържащи информация относно постъпилите заявления от избиратели с трайни увреждания за гласуване с подвижна избирателна кутия на територията на всяка една община в изборния район. От депозираните документи се установява, че съобразно броя на подадените заявления, следва да се образуват подвижни секционни избирателни комисии на териториите на всички общини в изборния район, с изключение на община Елхово, където броят подадени заявления не съответства на изискванията на чл.37 от ИК. С оглед на това ви предлагам, следният проект за решение:

На основание чл. 72, ал.1, т.6, чл.8, ал.8, чл.37, и чл.90 от Изборния кодекс, Решение №3795-ПВР/НР от 18.10.2016г. на ЦИК и Решение №3524-ПВР/НР от 16.09.2016г. на ЦИК, Районна избирателна комисия в Тридесет и първи район - Ямбол

**Р Е Ш И:**

1.Определя **една** подвижна секционна избирателна комисия на територията на **община Ямбол** в състав от пет члена и формира и утвърждава единният й номер, както следва:

ПСИК №312600102

2.Определя **две** подвижни секционни избирателни комисии на територията на **община Тунджа** в състав от по пет члена всяка и формира и утвърждава едините им номера, както следва:

ПСИК №312500050 – с.Тенево

ПСИК №312500051 – с.Маломир

3.Определя **една** подвижна секционна избирателна комисия на територията на **община Болярово** в състав от пет члена и формира и утвърждава единният й номер, както следва:

ПСИК №310300021

4.Определя **една** подвижна секционна избирателна комисия на територията на **община Стралджа** в състав от пет члена и формира и утвърждава единният й номер, както следва:

ПСИК №312200030

Решението подлежи на обжалване в тридневен срок от обявяването му пред ЦИК, чрез Районна избирателна комисия в Тридесет и първи район - Ямбол.

ПРЕДСЕДАТЕЛЯТ ЕКАТЕРИНА ЯНЕВА: Колеги чухте проекта за решение. Има ли предложения и допълнения? След като няма такива. Който е съгласен с така предложения проект за решение относно определяне броя на ПСИК на територията на Тридесет и първи район – Ямбол по общини, определяне на числения им състав и формиране и утвърждаване на единните им номера за произвеждане на изборите зе президент и вицепрезидент на републиката и национален референдум, насрочени за 6 ноември 2016 г

Гласували: **ЗА** –12 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева, Елена Иванова и Златка Делчева.

**ПРОТИВ** – няма.

ПРЕДСЕДАТЕЛЯТ ЕКАТЕРИНА ЯНЕВА: Колеги, с вх. № 38/21.10.2016г. по ел. поща сутрината от ЦИК имаме получено писмо с приложения към него, относно разпределението по области /График с указана дата и час/ за получаване на бюлетините за президент и вицепрезидент. Съгласно Решение № 3753-ПВР/НР от 6 октомври 2016г. на ЦИК, следва да вземем решение, с което да бъдат упълномощени двама от членовете на комисията да приемат бюлетините, съответно да подпишат съставените за това приемо-предавателни протоколи, както и да осъществяват контрол при транспорирането на бюлетините. В писмото на ЦИК ни е указано, че следва да изпратим информация по електронна поща, както на Печатницата, така и на ЦИК, за определените от РИК членове да получат бюлетините и тлефон за връзка с тях. Тази информация следва да бъде изпратена в срок до 24 октомври 2016г. Затова втора точка от дневния ред на днешното заседнание е именно проект за решение за определяне на членове на комисията приемане на бюлетините при произвеждане на изборите за президент и вицепрезидент на републиката, но преди да ви докладвам проекта за решение моля за вашите предложения относно членовете на комисията, които ще бъдат упълномощени за получаване на бюлетините.

Мариана Гърдева заявява желание да вземе думата.

ПРЕДСЕДАТЕЛЯТ ЕКАТЕРИНА ЯНЕВА: Заповядайте, госпожо Гърдева.

МАРИАНА ГЪРДЕВА: Моето предложение тези членове от комисията да бъдат Екатерина Янева –председател на комисията и Марияна Петрова-секретар на комисията.

ПРЕДСЕДАТЕЛЯТ ЕКАТЕРИНА ЯНЕВА:Благодаря Гърдева, някой друг предложение ще направи ли? След като няма такива, докладвам следния проект за решение:

На основание чл. 72, ал.1, т.13 от ИК и във връзка с Решение №3753-ПВР/НР от 6 октомври 2016г. на ЦИК, Районна избирателна комисия в Тридесет и първи район - Ямбол

**Р Е Ш И:**

1. УПЪЛНОМОЩАВА

Екатерина Антонова Янева, ЕГН:......... - председател на РИК-Ямбол и Марияна Колева Петрова ЕГН:.......... - секретар на РИК-Ямбол, излъчени от различни партии и коалиции да приемат от Печатницата на БНБ АД хартиените бюлетини за Тридесет и първи район-Ямбол при произвеждане на изборите за президент и вицепрезидент на републиката на 6 ноември 2016г. и осъществят контрол при транспортирането и доставката на бюлетините.

2. Упълномощените лица имат право да подпишат приемо-предавателния протокол.

В изпълнение на дадените от ЦИК указания с писмо с вх.№38/21.10.2016г. по входящия регистър на РИК-Ямбол, да се изпрати писмо до Печатницата на БНБ АД , с посочени три имена, ЕГН и телефон на упълномощените членове на РИК за получаване на хартиените бюлетини.  
Информацията да се изпрати на електронна поща и в укзания с писмо с вх.№38/21.10.2016г. срок до Печатница БНБ АД и до Централна изибрателна комисия.

Колеги чухте проекта за решение. Има ли предложения и допълнения? След като няма такива. Който е съгласен с така предложения проект за решение относно членовете на комисията, които ще бъдат упълномощени за получаване на бюлетините моля да гласува.

АНИ КАНЕВА: Гласували: **ЗА** –12 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева, Елена Иванова и Златка Делчева.

**ПРОТИВ** – няма.

ПРЕДСЕДАТЕЛЯТ ЕКАТЕРИНА ЯНЕВА: По трета точка от дневния ред давам думата на колегите Бодуров и Димитров.

Докладчиците по т. 3 от дневния ред докладваха постърилите през деня писма и друга друга кореспонденция, водена с РИК.

ПРЕДСЕДАТЕЛЯТ ЕКАТЕРИНА ЯНЕВА: Последна т. от дневния ред разни има ли някой какво да сподели. Щом никой не желае да вземе думата, ще ви насоча вниманието по следния въпрос. Колеги, зачестиха запитванията относно възможността на командировани военослужещи и полицаи да гласуват в местата където се намират в деня на изборите. По този повод, тъй като липсват указания от ЦИК, а и в ИК не е уредено вчера проведох разговор с ЦИК. От там ме информираха, че този въпрос уреден между ЦИК и съответните министерства и тези граждани ще могат да гласуват в изборите за ПВР и НР. Със сигурност ще имаме указания, които следва да ги сведем до СИК и съответно да поставим като информация на нашата интернет страница.

Още веднъж питам друго има ли в точка разни? Колеги, поради изчерпване на дневния ред закривам днешното заседание на комисията и насрочвам следващото за 24 октомври 2016 г. от 16.00 часа.

Заседанието на комисията се закри в 15.00 часа.

ПРЕДСЕДАТЕЛ:

Екатерина Янева

СЕКРЕТАР:

Марияна Петрова